Thread:User talk:Protnet/Ρομπότ ή μποτ/reply (4)

Τελοσπάντων, εννοώ ότι δεν απαγορεύεται να εισάγουμε (ή εισαγάγουμε αν προτιμάς) μια λέξη στο λεξιλόγιο της πληροφορικής τη στιγμή που έχουν εισαχθεί χιλιάδες και το βλέπουμε ως μποτ να χρησιμοποιείται και αλλού. Αυτό είναι απόφαση της κοινότητας των χρηστών, το λέω και θα το ξαναπώ.

Το αν η γλώσσα μας είναι διαφορετική από τα αμερικάνικα θα τολμήσω να παρατηρήσω ότι έχει «μαϊμουδίσει» όλες τις εύκολες εκφράσεις της αμερικανοαγγλικής, σε βαθμό που οι αγγλικούρες να έχουν περάσει στην καθημερινή λαλιά. Την ίδια ώρα «χτυπιόμαστε» για τον πλούτο της ελληνικής γλώσσας και για την ιστορία της είμαστε μάρτυρες ότι τα ελληνικά «συγχωνεύονται» με τα αγγλικά. Οι γλώσσες εξελίσσονται, πολλές φορές και μέσω της αφομοίωσης. Είναι μια διεθνής τάση έτσι κι αλλιώς.

Στη χώρα μας δεν υπάρχει «γλωσσική πολιτική», κάτι που φροντίζουν να έχουν άλλοι με ισχυρότερη γλωσσική συνείδηση (Γάλλοι, Γερμανοί, Ρώσοι) και παράδοση προστασίας της γλώσσας.

Έχουμε μείνει δυο που μεταφράζουμε εδώ μέσα. Τρομάζουμε να έχουμε πλήρως μεταφρασμένα τα μηνύματα του πυρήνα, και χάνουμε μερικές φορές και ώρες για να διαφωνούμε. Πρέπει να γίνει κι αυτό δε λέω, αλλά μερικές φορές θεωρώ ότι δεν το αξίζει για την ενέργεια που ξοδεύουμε. Καληνύχτα!!!